દર્શકોને ઝાઝું વિચારવામાંથી મુક્તિ મળે ને સ્ટેન્ડ લેવામાં સરળતા રહે તે માટે કરાયેલું આવું સિમ્પ્લિફિકેશન CIA અને ‘નાસા’ના કિસ્સામાં પણ ખૂંચે તેવું છે. ઓબ્વિયસલી ભારતનું પરમાણુ પરીક્ષણ CIAની સૌથી મોટી ઈન્ટેલિજન્સ ફેલ્યોર હતી. પરંતુ એમાં નાસાના સાયન્ટિસ્ટોને ડફોળ સાબિત કરવાની જરૂર ખરી? જેમ કે, અહીં ભારત પરથી આંટો મારતા ‘લાક્રોસ’ સિરીઝના સેેટેલાઈટના ડેટાનું એનાલિસીસ કરતા (અને પોતે જગત-જમાદાર છે એવું મેટાફરિકલી બતાવવા માટે હાથમાં પૃથ્વીના ગોળાનો સોફ્ટ સ્ટ્રેસ બોલ લઈને રમતા રહેતા) સાયન્ટિસ્ટને બુદ્ધુ ચીતરવાની શી જરૂર પડી હશે?